બનાસકાંઠાનાં પવિત્ર યાત્રાધામ અને 51 શક્તિ પીઠોમાનું એક એવું અંબાજી ખાતે આગામી 19 સપ્ટેમ્બરે સપ્ત દિવસીય મહાકુંભ મેલો યોજાઈ રહ્યો છે, જેમા અંબાજી ખાતે અત્યારથી જ અંબેના જયજયકાર અને કુમ કુમ ગુલાલની છોળો વચ્ચે અલૌકિક ભક્તિમય માહોલમાં જગતજનની જગદંબાના મંદિર પર ધજાઓ ચડાવાનો પ્રારંભ કરાયો હતો. જેથી અરવલ્લીની ગીરિમાળાઓ ‘બોલ મારી અંબે જય જય અંબે’ ના નાદથી ગુંજી ઊઠી હતી. હાલથી જ અહીં આવતા ભક્તોમાં અનેરો ઉત્સાહ જોવા મળ્યો હતો.